I slutningen af juli kom der en brugergrupperettighed, der på engelsk hedder "interface administrator", men som vi på den dansksprogede Wikipedia kalder for "brugerfladeredaktører". I løbet af udviklingsprocessen blev rettigheden kaldt for "technical administrator" (teknisk administrator), hvorfor den indledende diskussion om emnet (se nederst) hed noget med teknisk administrator. Brugere i denne brugergruppe fik dels mulighed for at redigere .js-sider og .css-sider, der har effekt for alle Wikipedias læsere og/eller skribenter. Dels andre brugeres personlige .js- og .css-sider. Derudover fik de mulighed for at redigere alle sider i . Før denne rettighed blev oprettet havde disse rettigheder, men det blev vurderet, at det udgør en sikkerhedsrisiko at tillade alle administratorer disse rettigheder. I en overgangsperiode på fire uger frem til 27. august havde begge brugergrupper disse rettigheder. Til at starte med kunne rettigheden tildeles, men ikke fjernes, af , da WMF fulgte det pågældende projekts princip vedr. håndtering af administratorrettigheder, og da bureaukrater på den dansksprogede Wikipedia ikke kan fjerne administratorrettigheder, blev dette i begyndelsen også tilfældet for brugerfladeredaktører. Dette blev imidlertid ændret efterfølgende, så bureaukrater på alle projekter også kan fjerne rettigheden igen.
Medio september blev der konkluderet på diskussionen, så nu er der åbnet op for, at interesserede brugere kan ansøge om rettigheden. Beskrivelse af og diverse regler for tildeling og fjernelse af rettigheden fremgår af .
